CELEX: 32015R0108
Language: el
Date: 2015-01-26 00:00:00
Title: Εκτελεστικός κανονισμός (ΕΕ) 2015/108 του Συμβουλίου, της 26ης Ιανουαρίου 2015 , για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία

27.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 20/2
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/108 ΤΟΥ ΣΥΜΒΟΥΛΊΟΥ
   της 26ης Ιανουαρίου 2015
   για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 36/2012 της 18ης Ιανουαρίου 2012 του Συμβουλίου σχετικά με περιοριστικά μέτρα λόγω της κατάστασης στη Συρία και την κατάργηση του κανονισμού (ΕΕ) αριθ. 442/2011 (1), και ιδίως το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Στις 18 Ιανουαρίου 2012, το Συμβούλιο εξέδωσε τον κανονισμό (ΕΕ) αριθ. 36/2012.
            
         
               (2)
            
            
               Με τις αποφάσεις της 13ης Νοεμβρίου 2014 στις υποθέσεις T-653/11, T-654/11και T-43/12, το Γενικό Δικαστήριο της Ευρωπαϊκής Ένωσης ακύρωσε την απόφαση του Συμβουλίου να συμπεριλάβει τους Aiman Jaber, Khaled Kaddour, Mohammed Hamcho και Hamcho International στον κατάλογο των προσώπων και οντοτήτων που υπόκεινται στα περιοριστικά μέτρα που προβλέπονται στο παράρτημα II του κανονισμού (ΕΕ) αριθ. 36/2012.
            
         
               (3)
            
            
               Οι Aiman Jaber, Khaled Kaddour, Mohammed Hamcho και Hamcho International θα πρέπει να συμπεριληφθούν εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα, βάσει νέου σκεπτικού.
            
         
               (4)
            
            
               Συνεπώς, ο κανονισμός (ΕΕ) αριθ. 36/2012 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΕ) αριθ. 36/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιανουαρίου 2015.
      
         
            Για το Συμβούλιο
         
         
            Ο Πρόεδρος
         
         E. RINKĒVIČS
      
   
   
      (1)  ΕΕ L 16 της 19.1.2012, σ. 1.
   
      ΠΑΡΑΡΤΗΜΑ
      Τα κάτωθι πρόσωπα και οντότητα προστίθενται στον κατάλογο των προσώπων και οντοτήτων που περιλαμβάνεται στο παράρτημα II του κανονισμού (ΕΕ) αριθ. 36/2012.
      I.   ΚΑΤΑΛΟΓΟΣ ΤΩΝ ΦΥΣΙΚΩΝ ΚΑΙ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ Η ΟΡΓΑΝΙΣΜΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 14 ΚΑΙ ΣΤΟ ΑΡΘΡΟ 15 ΠΑΡΑΓΡΑΦΟΣ 1 ΣΤΟΙΧΕΙΟ α)
      
      A.   ΠΡΟΣΩΠΑ
      
                   
               
               
                  Όνομα
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  18.
               
               Mohammed (
                     ) Hamcho (
                     )
               
                  Ημερομηνία γεννήσεως: 20 Μαΐου 1966.
                  αριθ. διαβατηρίου 002954347
               
               
                  Εξέχων σύριος επιχειρηματίας, ιδιοκτήτης της Hamcho International, συνδεόμενος στενά με κεντρικά πρόσωπα του συριακού καθεστώτος, περιλαμβανομένου του Προέδρου Bashar al-Assad και του Maher al-Assad.
                  Από τον Μάρτιο του 2014 καταλαμβάνει τη θέση του προέδρου για την Κίνα στα Διμερή Επιχειρηματικά Συμβούλια, στην οποία τον διόρισε ο υπουργός Οικονομίας Khodr Orfali.
                  Ο Mohammed Hamcho παρέχει στήριξη στο συριακό καθεστώς και επωφελείται από αυτό και συνδέεται με πρόσωπα τα οποία επωφελούνται από το καθεστώς ή το στηρίζουν.
               
               
                  27.1.2015
               
            
                  28.
               
               Khalid (
                     ) (άλλως Khaled) Qaddur (
                     ) (άλλως Qadour, Qaddour, Kaddour)
               
                   
               
               
                  Εξέχων σύριος επιχειρηματίας, συνδεόμενος στενά με τον Maher al-Assad, κεντρικό πρόσωπο του συριακού καθεστώτος.
                  Ο Khalid Qaddur παρέχει στήριξη στο συριακό καθεστώς και επωφελείται από αυτό και συνδέεται με πρόσωπα τα οποία επωφελούνται από το καθεστώς ή το στηρίζουν.
               
               
                  27.1.2015
               
            
                  33.
               
               Ayman (
                     ) Jabir (
                     ) (άλλως Aiman Jaber)
               
                  Τόπος γεννήσεως: Λαοδίκεια
               
               
                  Εξέχων σύριος επιχειρηματίας, συνδεόμενος στενά με κεντρικά πρόσωπα του συριακού καθεστώτος, όπως οι Maher al-Assad και Rami Makhlouf.
                  Παρέσχε επίσης στήριξη στο καθεστώς διευκολύνοντας την εισαγωγή πετρελαίου από την Overseas Petroleum Trading προς τη Συρία μέσω της εταιρείας του El Jazireh.
                  Ayman Jabir παρέχει στήριξη στο καθεστώς και επωφελείται από αυτό και συνδέεται με πρόσωπα τα οποία επωφελούνται από το καθεστώς ή το στηρίζουν.
               
               
                  27.1.2015
               
            B.   ΟΝΤΟΤΗΤΕΣ
      
                   
               
               
                  Όνομα
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  3.
               
               
                  Hamcho International
                  (άλλως Hamsho International Group)
               
               
                  
                              Baghdad Street,
                           
                        
                              PO Box 8254
                           
                        
                              Δαμασκός
                           
                        
                              Τηλ. 963 112316675
                           
                        
                              φαξ 963 112318875
                           
                        
                              Δικτυακός τόπος: www.hamshointl.com
                           
                        
                              Ηλεκτρονική διεύθυνση: info@hamshointl.com και hamshogroup@yahoo.com
                           
                        
               
                  Η Hamcho International είναι μεγάλη εταιρεία χαρτοφυλακίου στη Συρία, η οποία ανήκει στον Mohammed Hamcho.
                  Η Hamcho International παρέχει στήριξη στο καθεστώς και επωφελείται από αυτό και συνδέεται με πρόσωπο το οποίο επωφελείται από το καθεστώς και το στηρίζει.
               
               
                  27.1.2015